Արևիկ Պետրոսյան (քաղաքական գործիչ)

Արևիկ Վանոյի Պետրոսյան (հուլիսի 11, 1964(1964-07-11), Ստեփանակերտ, Ադրբեջանական ԽՍՀ, ԽՍՀՄ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով,  Արցախի Հանրապետության Ազգային Ժողովի Սոցիալական և առողջապահության հարցերի մշտական հանձնաժողովի անդամ, «Արցախ-Ֆրանսիա» բարեկամության շրջանակի անդամ,  «Արցախ-Ավստրալիա» բարեկամության շրջանակի անդամ, պատմաբան, քաղաքական գործիչ։


== Կենսագրություն ==
Ծնվել է 1964 թվականին հուլիսի 11-ին Ստեփանակերտ քաղաքում։
Կրթություն

1981 թվականին ավարտել է Ստեփանակերտի թիվ 3 միջնակարգ դպրոցը։1989 թվականին  ավարտել է Կիրովականի մանկավարժական ինստիտուտի Ստեփանակերտի բաժանմունքի պատմության ֆակուլտետը։2013 թվականին պաշտպանել է ատենախոսություն և ստացել գիտությունների թեկնածուի գիտական աստիճան (համաշխարհային պատմություն)։2016 թվականին ստացել է դոցենտի գիտական կոչում։


== Կարիերա ==
1981-1983 թվականներին աշխատել է Ստեփանակերտի կարի կոմբինատում, որպես կարողուհի։1983-1985 թվականներին աշխատել է Ասկերանի շրջանի Խրամորթ գյուղի մանկապարտեզում, որպես դաստիարակ։1985-1991 թվականներին աշխատել է  Ստեփանակերտ քաղաքի կոնդենսատորների գործարանում։1990-1991 թվականներին աշխատել է Ստեփանակերտ քաղաքի թիվ 1 պրոֆտեխուսումնարանում, որպես պատմության ուսուցիչ։1991-1992 թվականներին՝ Արցախյան գոյամարտի տարիներին, ծառայել է ԼՂՀ Պաշտպանության բանակում։1992 թվականի փետրվարին Ստեփանակերտ քաղաքի Շուշիից ռմբակոծության ժամանակ ստացել է ողնաշարի բեկորային վնասվածք։2002 թվականից  հանդիսանում է արցախյան գոյամարտի վիրավոր ազատամարտիկների օգնության «Վիտա» հասարակական կազմակերպության նախագահ։2000-2001 թվականներին աշխատել է Ռուս-հայկական սլավոնական համալսարանի Ստեփանակերտի մասնաճյուղում, որպես դասախոս։2002 թվականից առ այսօր աշխատել է Արցախի պետական համալսարանի պատմության ամբիոնում, որպես դասախոս։2010 թվականի մայիսի 23-ի խորհրդարանական ընտրություններում համամասնական ընտրակարգով Արցախի ժողովրդավարական կուսակցության ընտրացուցակով ընտրվել է Լեռնային Ղարաբաղի Հանրապետության հինգերորդ գումարման Ազգային Ժողովի պատգամավոր։2010-2015 թվականներին հանդիսացել է ԼՂՀ հինգերորդ գումարման Ազգային Ժողովի պատգամավոր՝ համամասնական ընտրակարգով։ Եղել է Ազգային ժողովի ֆինանսաբյուջետային և տնտեսական կառավարման հարցերի մշտական հանձնաժողովի անդամ։ Եղել է Ազգային Ժողովի «Ժողովրդավարություն» խմբակցության անդամ։2015 թվականից սկսած հանդիսանում է Արցախի Հանրապետական Կուսակցության հիմնադիր նախագահը։2020 թվականի մարտի 31-ին խորհրդարանական ընտրություններում «Ազատ հայրենիք-ՔՄԴ» դաշինքի համամասնական ցուցակով ընտրվել է Արցախի Հանրապետության 7-րդ գումարման Ազգային ժողովի պատգամավոր,  Արցախի Հանրապետության Ազգային Ժողովի Սոցիալական և առողջապահության հարցերի մշտական հանձնաժողովի անդամ է։
Արցախյան պատերազմի առաջին կարգի հաշմանդամ է։


== Պարգևներ և շքանշաններ ==
Պարգևատրվել է «Մարտական ծառայություն» (ՀՀ նախագահի թիվ 005758 հրամանագիր, 2007թ․), «Մխիթար Գոշ» (ԼՂՀ նախագահի թիվ 81-Ա հրամանագիր, 19.08.2014թ.) մեդալներով։


== Ծանոթագրություններ ==

Արցախի Հանրապետության 7-րդ գումարման Ազգային ժողովի պատգամավոր  
Արցախի Հանրապետության Ազգային Ժողովի Սոցիալական և առողջապահության հարցերի մշտական հանձնաժողովի անդամ
http://mss.nkr.am/?p=14001
http://www.asu.am/index.php?option=com_content&view=article&id=72
https://artsakhpress.am/arm/news/19034/arcakhum-hanrapetakan-kusakcutyun-e-stextsvum.html


== Արտաքին հղումներ ==